

ЈАВНИ ПОЗИВ

за прикупљање писаних понуда

У поступку давања у закуп простора за продају пића у оквиру манифестације „Весели спуст“ за период од 8.07.2024-14.07.2024.године

Закуподавац: ЈУ „ТОК“ Краљево, Трг српских ратника 25;

Начин давања у закуп: прикупљање писмених понуда;

Опис простора који се даје у закуп: *100 квадратних метара*

Услови: Постављање шанка за продају пића

Обавезе закупца у вези са коришћењем простора за одређену сврху и намену; Продаја алкохолних и безалкохолних пића (пива, вина, сокова, воде, жестоких пића) изузев занатских пива

Време и место одржавања јавног отварања приспелих понуда:, 3.07.2024.године у 12.00 часова Туристичка организација Краљева, Трг српских ратника 25, канцеларија директора

Начин, место и време за достављање писмених понуда за учешће у поступку прикупљања писмених понуда: Понуде се предају у затвореним ковертама у просторијама ЈУТОК, радним данима од 7.00-20.00 и суботом од 9.00-14.00. до 3.07.2024.године у 10.00 часова Документација доступна на интернет страници ЈУ „ТОК“ Краљево

Време и место увида у документацију: Од 28.06-3.07.2024. Документација доступна на интернет страници ЈУ „ТОК“ Краљево

Почетна, односно најнижа висину закупнине коју понуђачи могу да понуде: 300.000,00 динара

Висина и начин полагања депозита: Понуђачи су дужни да уз писмену понуду доставе доказ о уплати депозита у износу 30.000,00 динара на рачун ЈУ „ТОК“ бр. 840-621668-46 Управа за трезор

Понуђачи у пријави обавезно наводе број рачуна на који ће се извршити повраћај депозита;

Када изабрани понуђач потпише уговор о закупу у предвиђеном року, уплаћени депозит ће бити третиран као аванс за закуп.

Рок за повраћај депозита учесницима који нису успели на јавном надметању, односно у поступку прикупљања писмених понуда је 30 дана од дана јавног отварања писмених понуда;

Сва заинтересована лица се могу обратити закуподавцуна адреси Трг српских ратника 25, радним данима од 10:00 до 13:00 или путем телефона 316-000 ради добијања детаљнијих информација у вези простора који се издаје у закуп

Пријава, односно понуда која се доставља обавезно садржи: доказ о уплати депозита, износ закупнине која се нуди, за физичка лица: име и презиме, адресу, број личне карте, јединствени матични број грађана, за предузетнике: име и презиме предузетника, адресу, број личне карте, јединствени број грађана, назив радње, матични број, за правна лица: назив и седиште, копију решења о упису правног лица у регистар код надлежног органа, као и пуномоћје за лице које заступа подносиоца пријаве.

Подносиоци неблаговремене или непотпуне пријаве, односно понуде не могу учествовати у поступку јавног надметања или прикупљања писмених понуда, а непотпуне или неблаговремене пријаве, односно понуде се одбацују.

Комисија за давање простора у закуп

Вукашин Кнежевић

Игор Тешић

Слађана Каровић